FI  ECB -PUBLIC 
 
 
EUROOPAN KESKUSPANKIN LAUSUNTO , 
annettu  2 päivänä joulukuuta  2013,   
luott olaitosten vakavaraisuusvalvonnasta ja makrovakauden valvonnasta  
(CON/2013 /82) 
 
Johdanto ja oikeusperusta  
Euroopan keskuspankki (EKP) vastaanotti 11  päivänä lokakuuta 2013 Suomen valtiovarainministeriöltä 
pyynnön antaa lausunto esityksestä laiksi luottolaitostoiminnasta ja eräiksi siihen liittyviksi laeiksi  
(jäljempänä ’lakiehdotus’ ). 
EKP:n toimivalta antaa lausunto perustuu Euroopan unioni n toiminna sta tehdyn sopimuksen 127 artiklan 
4 kohtaan ja 282 artiklan 5  kohtaan sekä jäsenmaiden velvollisuudesta kuulla Euroopan keskuspankkia 
suunnitelmista lainsäädännöksi 29  päivänä kesäkuuta 1998 tehdyn neuvoston päätöksen 98/415/EY1 
2 artiklan 1  kohdan kolmanteen, viidenteen ja kuudenteen luete lmakohtaan , sillä lakiehdotus liittyy 
Suomen Pankkiin, maksu - ja selvitysjärjestelmiin sekä rahoituslaitoksiin sovellettaviin sääntöihin siltä 
osin kuin ne vaikuttavat merkittävästi rahoituslaitosten ja markkinoiden vakauteen . Tämän lausunnon on 
antanut EK P:n neuvosto Euroopan keskuspankin työjärjestyksen 17.5 artiklan ensimmäisen virkkeen 
mukaan . 
 
1.  Lakiehdotuksen tavoite  
1.1 Lakiehdotuksen tavoitteena  on saattaa Euroopan parlamentin ja neuvoston direktiivi 2013/36/EU 
(jäljempänä ’luottolaitos direktiivi ’)2 osaksi Suomen lainsäädäntöä sekä tehdä lainsäädäntöön 
Euroopan parlamentin ja neuvoston asetuksen (EU) N:o 575/20133 edellyttämiä muutoksia ja 
selvennyksiä. Lakiehdotuksessa esitetään luottolaitostoimintaa koskevan lain korvaamista uudella 
samannimisell ä lailla sekä  sen sisällön muuttamista luottolaitosd irektiivin edellyttämällä tavalla 
muun muassa pääomapuskurien, riskienhallinnan, hallinta - ja ohjausjärjestelmien sekä 
hallinnollisten seuraamusten osalta . Lakie hdotuksessa esitetään muutettavaksi myös useita 
liitännäisiä lakeja, kuten lakia finanssivalvonnasta ja sijoituspalvelulakia .  
1.2 Lisäksi lakiehdotuksen tavoitteena  on selventää, että finanssivalvonta on vastuussa lakisääteisten 
tehtäviensä hoitamisesta vain siltä osin kuin näitä tehtäviä ei ole  neuvoston asetuksen (EU) N:o 
                                                 
1 EYVL  L 189, 3.7.1998, s . 42. 
2 Oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta 
26 päivänä kesäkuuta 2013 annettu Euroopan parlamentin ja neuvoston direktiivi 2 013/36/EU ( EUVL  L 176, 27.6.2013,  
s. 338).  
3 Luottolaitosten ja sijoituspalveluyritysten vakavaraisuusvaatimuksista 26  päivänä kesäkuuta 2013 annettu Euroopan 
parlamentin ja neuvoston asetus  (EU) N :o 575/2013 ( EUVL  L 176, 27.6.2013, s . 1). 
ECB -PUBLIC  
2 1024/2013 (jäljempänä ’asetus yhteis estä valvontamekanismi sta’ tai ’YVM -asetus’ )4 nojalla  
annettu EKP:lle . 
1.3 Lisäksi lakiehdotuksessa osoitetaan finanssijärjestelmän makrovakauden valvontaa koskeva tehtävä 
Finanssivalvonnalle . Finanssiv alvonnan johtokunta tekee päätökset laitoskohtais esta 
vastasyklises tä pääomapuskuri sta, kiinteistövakuudellisiin vastuisiin sovellettavista 
vähimmäisriskipainoista ja tappio -osuuksien (LGD) vähimmäisluvuista  sekä luottolaitosten 
luokittelusta ryh miin niin kutsuttuja G -SII-5 ja O-SII6-puskureita sovellettaessa.  
1.4 Lakiehdotuksella muutettaisiin hieman Suomen Pankista annetun lain 26 §:n 4 momentissa olevia 
säännöksiä tietojenvaihdosta . Suomen Pankin olisi muiden salassapitosäännösten estämättä 
ilmoitettava viipymättä useille muille viranomaisille, kuten Finanssivalvonnalle, 
valtiovarainministeriölle, sosiaali-  ja terveysministeriölle, toisen Euroopan talousalueeseen 
kuuluvan valtion finanssimarkkinoiden toimivuudesta vastaaville viranomaisille, Eur oopan 
valvontaviranomaisille ja Euroopan järjestelmäriskikomitealle (EJRK) Euroopan parlamentin ja 
neuvoston asetuksen (EU) N:o 1093/20107 18 artiklassa  tarkoitetuista kriisitilanteista . 
 
2. Yleiset huomautukset   
2.1 Ehdotetut muutokset liittyvät suu relta osin luottolaitosdirektiivin  täytäntöönpanoon. On tärkeää, 
että luottolaitosdirektiiviin  sisältyvien mikro - ja makro tason vakauden valvontaa koskevien 
välineiden sekä YVM -asetuksen soveltamisalaan kuuluvien vaatimusten  siirtäminen ja saattaminen 
osaksi kan sallista lainsäädäntöä toteutetaan täsmällisesti . Tällöin edistetään  myös mainittujen 
välineiden ja menettelyjen yhdenmukaista  soveltamista kaikissa osallistuvissa jäsenvaltioissa ja 
helpotetaan  näin yhdenvertaisten toimintaedellytysten  varmistamista sekä pienenne tään 
sääntelyerojen  hyväksikäytön riskiä . 
 
3. Luottolaitosdirektiivin  täytäntöönpano  
3.1 EKP toteaa, että lakiehdotuksessa esitetään luottolaitosdirektiivin  saattamista osaksi Suomen 
lainsäädäntöä direktiivin vähimmäisvaatimusten mukaisesti .  
 Pääo maa säilyttävä puskuri, josta käytetään lakiehdotuksessa nimitystä ’kiinteä 
lisäpääomavaatimus’, olisi lakiehdotuksen 10 luvun 3 §:n mukaan 2,5 prosenttia . Laitoskohtaisen 
vastasyklisen pääomapuskurin, josta käytetään lakiehdotuksessa nimitystä ’muuttuva 
                                                 
4 Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan 
keskuspankille 15 päivänä lokakuuta 2013 annettu neuvoston asetus (EU) N :o 1024/2013 ( EUVL  L 287, 29.10. 2013, 
s. 63). 
5 Lyhenteellä ’G-SII’ tarkoitetaan  maailmanlaajuisen rahoitusjärjestelmän kannalta merkittäviä luottolaitoksia  (global 
systemically important institutions ). 
6 Lyhenteellä ’O-SII’ tarkoite taan muita koko rahoitusjärjestelmän kannalta merkittäviä luottolaitoksia (’ other systemical ly 
important institutions ’). 
7 Euroopan valvontaviranomaisen (Euroopan pankkiviranomainen) perustamisesta 24 päivänä marraskuuta 2010 annettu 
Euroopan parlamentin ja neuvoston asetus n (EU) N :o 1093/2010 ( EUVL L 331, 15.12.2010, s . 12).  
ECB -PUBLIC  
3 lisäpääomavaatimus’ , määrittäisi Finanssivalvonnan johtokunta  mainitun lain 10 luvun 5 §:ssä 
mainittujen  perusteiden mukaisesti . 
3.2 Lakiehdotuksessa on säännöksiä neljästä  makrovakauden valvonnan välineestä, nimittäin 
vastasyklisestä pääomapuskurista, kiin teistövakuudellisiin vastuisiin sovellettavista 
vähimmäisriskipainoista ja LGD -vähimmäisluvuista8, G-SII-puskurista ja O -SII-puskurista . Siihen 
ei kuitenkaan sisälly säännöksiä järjestelmäriskipuskurista. EKP toteaa, että järjestelmäriskipuskuri 
on vapaaeh toinen , ja ymmärtää, että päätös olla sisällyttämättä järjestelmäriskipuskuria Suomen 
lainsäädäntöön perustuu analyysiin Suomen finanssisektorin nykytilasta sekä puskurin 
käyttöönoton mahdollisista seurauksista reaalitaloudelle nykyise ssä talouden  suhdanne kierro ssa. 
Järjestelmäriskipuskuri kuuluisi, mikäli se sisällytettäisiin kansalliseen lainsäädäntöön, YVM-asetuksen 5  artiklan soveltamisalaan yhtenä pääomapuskureista asiaa koskevan unionin 
lainsäädännön mukaisesti . Koska on tärkeää, että EKP:llä  ja kansa llisilla toimivaltaisilla 
viranomaisilla tai nimetyillä viranomaisilla on käytettävissään laajin mahdollinen valikoima 
makro tason vakauden valvonnan välineitä, EKP pitäisi myönteisenä järjestelmäriskipuskurin 
sisällyttämistä Suomen lainsäädäntöön, niin ett ä varmist ettaisiin käytettävissä olevien makrotason 
vakauden valvonnan välineiden yhdenmukaisuus  ja pienennettäisiin  sääntelyerojen hyväksikäytön 
riskiä . 
3.3 Lakiehdotuksen tulisi olla aina yhdenmukainen sellaisten suuntaviivojen kanssa, joita Euroopan 
pankkiviranomainen (EPV)
9 antaa muiden koko rahoitusjärjestelmän kannalta merki ttävien 
luottolaitosten luokitu sperusteista, kuten koosta . Samalla varmist ettaisiin rahoitusvakauden ja 
yhdenvertaisten toimintaedellytysten  näkökulmasta , että samoja perusteita so velletaan kaikissa 
unionin jäsenvaltioissa maailmanlaajuisen rahoitusjärjestelmän kannalta merkittävien 
luottolaitosten ja muiden koko rahoitusjärjestelmän kannalta merkittävien luottolaitosten 
luokittelussa . 
 
4. Makro vakauden valvonta  
4.1 Lakiehdotuks essa esitetään, että makro vakauden valvontatehtävä osoitetaan Finanssivalvonnalle . 
Laitoskohtaista vastasyklistä pääomapuskuria koskevat päätökset tehdään Finanssivalvonnan 
johtokunnassa . Johtokuntaan kuuluu viisi jäsentä, joista kolme nimitetään Suomen Pankin, 
valtiovarainministeriön ja sosiaali-  ja terveysministeriön tekemien ehdotusten perusteella . 
Finanssivalvonnan on tehtävä laitoskohtaista vastasyklistä pääomapuskuria koskevat päätökset 
yhteistyössä Suomen Pankin ja valtiovarainminist eriön kanssa ja pyyde ttävä niiltä  sekä sosiaali - ja 
terveysministeriöltä lausunto ennen päätöksentekoa. 
4.2 EKP kannattaa makrovakauspolitiikan tehokasta toteutusta jäsenvaltioissa Euroopan 
järjestelmäriskikomitean suosituksessa ESRB/2011/310 mainittujen johtavien periaatteiden  
                                                 
8 Asetuksen (EU) N: o 575/2013  124 ja 164 artikla.  
9 Saatavissa EPV:n verkkosivuilta  www.eba.europa.eu.  
10 Kansallisten viranomaisten makrovakauspoliittisista valtuuksista 22  päivänä joulukuuta 2011 annettu Euroopan 
järjestelmäriskikomitean suositus  EJRK/2011/3 (EUVL  C 41, 14.2.201 2, s.1). 
ECB -PUBLIC  
4 mukaisesti . Lisäksi EKP katsoo, että EKP:llä ja kansallisilla keskuspankeilla tulisi olla johtava 
asema makrovakauden valvonnassa, ottaen huomioon niiden asiantuntemuksen ja olemassa olevat 
tehtävät  rahoitusvakauden alalla11. 
4.3 Tällä lausunnolla ei ole v aikutusta  Euroopan parlamentin ja neuvoston asetuksen (EU) N:o 
1092/201012 17 artiklan mukaisesti tehtäviin suositusten seurantaa koskeviin EJRK:n päätöksiin . 
 
Tämä lausunto julkaistaan EKP:n verkkosivuilla . 
  
Tehty Frankfurt am Main issa 2 päivänä joulukuut a 2013. 
 
[allekirjoitus]  
 
EKP:n puheenjohtaja  
Mario DRAGHI   
 
                                                 
11  Ks. lausunnon CON/ 2013/30 2.1 kohta ja lausunnon CON/2013/45 2.1 kohta. Kaikki EKP:n lausunnot julkaistaan EKP:n 
verkkosivuilla  www.ecb.europa.eu.  
12  Finanssijärjestelmän makrotason vakauden valvonnasta Euroopan unionissa ja Euroopan järj estelmäriskikomitean 
perustamisesta 24  päivänä mar raskuuta 2010 annettu Euroopan parlamentin ja neuvoston asetus  (EU) N :o 1092/2010 
(EUVL  L 331, 15.12.2010, s . 1).